tartuNLP/wikipedia-smugri-20251201 huggingface dataset:
Herman Jesenhausen

Herman Jesenhausen (1609 Schwelm, Westfalen, Saksa - 27. toukokuuta 1667 Vaasa) oli kauppias ja lahjoittaja. 
Jesenhausen muutti vain 17-vuotiaana Saksasta Turkuun veljensä Petter Jesenhausenin kauppa-apulaiseksi. Pohjanmaalle hän kävi tekemään kauppamatkoja ensin veljensä ja sitten Simon Blomin asiamiehenä, kunnes asettui kauppiaaksi Vaasaan 1637 ja meni siellä samana vuonna naimisiin. Jesenhausen toimi varsinkin tervan kauppiaana, Vaasan 500 lästin tervan vientikiintiöstä hänellä oli suurin yksittäinen osuus eli 75 lästiä 1660-luvulla ja sen ohella ns. ylimääräistä tervaa ainakin saman verran. Hänellä oli Mickel Fantin kanssa myös yksinoikeus viinan pienpolttoon Vaasassa. Hän vei tervan ohella Tukholmaan myös voita, traania ja ajoittain viljaa ja toi sieltä muun muassa suolaa, rautaa ja kotitaloustarvikkeita. Tukholmassa hänen tärkein kauppakumppaninsa oli saksalaissyntyinen Johan Hester.
Jesenhausen oli yksi ns. majamiesjärjestelmän alullepanijoista Vaasan seudulla. Tervaa ja muuta hänelle myytäväksi tuoneet talonpojat saivat hänen kauppakartanossaan majoituksen ja kestitystä. Hän maksoi talonpoikien verot liikesuhteiden vakinnuttamiseksi, esimerkiksi 1658 Korsholman kreivikunnan osalta summa oli 6 000 kuparitaaleria. Tämän mukaan hänellä oli yli sata kiinteää kauppasuhdetta mainitun alueen talonpoikiin. "Vaasan Hermanni" oli muutenkin taitava liikemies, jolla oli suuri kaupunkitalo ja joka omisti useita laivoja. Testamentissa hänen omaisuutensa arvioitiin 91 000 kuparitaalerin suuruiseksi ja todellisuudessa se lienee ollut vieläkin suurempi. Jesenhausen testamenttasi omaisuutensa vaimolleen ja Saksassa asuneelle sisarelleen. Eläessään hän lahjoitti Vaasan kirkolle muun muassa uudet urut ja kynttiläkrunnun sekä huomattavan summan rahaa sakariston kunnostukseen. 
Jesenhausenin puoliso vuodesta 1637 oli Magdalena Kempe eli Kempus (k. 1670) Vähänkyrön Tervajoelta, joka oli skotlantilaisperäisen kauppiaan Matts Långin leski. Pariskunta, joka oli lapseton, adoptoi Jesenhausenin veljen Petterin pojan Jakobin 1659, joka ei kuitenkaan jatkanut Jesenhausenin liiketoimintaa. Tämän teki sen sijaan hänen kauppakumppaninsa Herman Ross (1636-1687), joka avioitui Jesenhausenin toisen veljenpojan Petterin tyttären Margaretan kanssa.
Yang di-Pertuan Agong

Yang di-Pertuan Agong (jawiksi " يڠ دڤرتوان اݢوڠ") eli Malesian kuningas, on Malesian valtionpäämies. Malesian valtiomuoto on perustuslaillinen monarkia, mutta useimmista muista monarkioista poiketen maan kuninkaan arvonimi ei ole perinnöllinen, vaan kuninkaat valitaan maan osavaltioiden sulttaanien joukosta. Sulttaanit valitsevat keskuudestaan kuninkaan viideksi vuodeksi kerrallaan.
Valinta.
Malesia on maailman ainoa maa, jossa kuninkuus on kiertävä. Kuninkuus ei periydy sukupolvelta toiselle, vaan Malesian yhdeksän sulttaanikunnan hallitsijat valitsevat sulttaanien keskuudesta maan kuninkaan viideksi vuodeksi kerrallaan. Kuninkuus kiertää vuorotellen yhdeksän sulttaanikunnan sulttaanien keskuudessa. Kiertävällä kuninkuudella on ollut tarkoitus luoda maahan vakautta, ilman että annetaan ylivaltaa yhdellekään maan hallitsijasuvuista.
Malesian 13 osavaltiosta sulttaanikuntia ovat Johor, Kedah, Kelantan, Negeri Sembilan, Perak, Pahang, Perlis, Selangor ja Terengganu. Sulttaanin valta periytyy yleensä sulttaanin vanhimmalle pojalle. Malesian osavaltioista Malakka, Penang, Sarawak ja Sabah, ovat kuvernöörin johtamia osavaltioita. Maan kuningas nimittää kuvernöörit virkoihinsa nelivuotiskaudeksi. Kuvernöörit eivät ole sulttaanien tavoin uskonnollisia johtajia, eivätkä he kuulu sulttaanineuvostoon, joka valitsee maan kuninkaan.
Kuninkaan rooli on Malesiassa vain edustuksellinen ja pääministeri on maan ylin vallankäyttäjä. Maan sulttaanijärjestelmä edustaa perinteistä malaijilaista ylhäisökulttuuria. Kuningas on myös maan muslimien uskonnollinen johtaja. Malesiassa sulttaani-instituutio on tabu, ja sulttaanit ovat nauttineet lain edessä koskemattomuutta.
William Shakespearen Kesäyön unelma

William Shakespearen Kesäyön unelma on vuonna 1999 ensi-iltansa saanut Michael Hoffmanin ohjaama romanttinen komedia. Elokuva perustuu nimensä mukaisesti William Shakespearen näytelmään.
Juoni.
Monte Athenan kylässä nuoret rakastavaiset Lysander (Dominic West) ja Hermia (Anna Friel) päättävät paeta metsään, koska ankara isä on määrännyt Hermian menevän naimisiin Demetriuksen (Christian Bale) kanssa. Samaan aikaan Helena (Calista Flockhart) on rakastunut Demetriukseen ja kertoo parin pakosuunnitelmista tälle. Metsässä nuoret siirtyvät keijujen maailmaan jota hallitsevat riitapukarit kuningas Oberon (Rupert Everett) ja kuningatar Titania (Michelle Pfeiffer). Oberon ja hänen palvelijansa Puck (Stanley Tucci) aiheuttavat sekaannusta nuorten välillä taikajuoman avulla. Lisäksi Puck muuttaa sattumalta paikalle osuneen harrastelijanäyttelijän Nick Bottomin (Kevin Kline) aasinpäiseksi ja saa vielä taikajuomalla Titanian rakastumaan häneen. Lopulta Oberon kyllästyy sekaannukseen ja palauttaa kaikki osapuolet oikeiden pariensa luo: Lysander on takaisin yhdessä Hermian kanssa ja Demetrius rakastuu Helenaan. Myös Oberon ja Titania korjaavat välinsä. Lopuksi Bottom ja hänen teatteriryhmänsä pääsevät esittämään näytelmänsä hoviin (jota hallitsee Theseus (David Strathairn) ja hänen vaimonsa Hippolyta (Sophie Marceau) ja huonosti näytelty tragedia Pyramuksen ja Thisben kurjasta kohtalosta muuttuu komediaksi.
Tuotanto.
"William Shakespearen Kesäyön unelma" kuvattiin Latiumissa ja Toscanassa sekä Cinecittà-elokuvastudioilla Roomassa, Italiassa. Elokuvan tapahtumat on siirretty Kreikan Ateenasta fiktiiviseen Monte Athenaan, joka sijaitsee Toscanan alueella Italiassa. Kuitenkin kaikki viittaukset Ateenaan on jätetty tekstiin. 
Elokuva hyödyntää Felix Mendelssohnin vuonna 1843 Shakespearen näytelmään säveltämää musiikkia. Lisäksi elokuvassa kuullaan oopperasäveltäjien Giuseppe Verdi, Gaetano Donizetti, Vincenzo Bellini, Gioacchino Rossini ja Pietro Mascagni musiikkia.
Borgsjön kirkko

Borgsjön kirkko () on kirkkorakennus, joka sijaitsee Ruotsissa Ången kunnassa.
Aikaisemmin paikalla on sijainnut kivikirkko, joka oli todennäköisesti rakennettu 1300-luvulla. Se purettiin, kun nykyistä kirkkoa alettiin rakentaa vuonna 1766, mutta materiaaleja käytettiin uuden kirkon rakentamiseen. Kirkko rakennettiin rokokoo-tyyliin rakennusmestari Daniel Hagmanin johdolla. Rakennus valmistui vuonna 1768, mutta viimeisiä töitä tehtiin vielä vuonna 1770 ja käyttöön kirkko vihittiin 12. tammikuuta 1772. 
Kirkossa on suorakulmainen runkohuone ja sakaristo on sen pohjoissivulla. Saarnastuoli on vuodelta 1771 ja kastemalja vuodelta 1693. Urut on rakennettu vuonna 1700 ja ne ovat ensimmäiset Medelpadissa rakennetut urut.
Nykyinen sipulikupolinen kellotapuli on rakennettu vuonna 1783 ja siellä on kolme kelloa.
Tuanku Abdul Rahman

 Tuanku Abdul Rahman ibni Almarhum Tuanku Muhammad, oli Malaijan ensimmäinen kuningas ja Negeri Sembilanin sulttaani.
Malaijan liittovaltion itsenäistyttyä Yhdistyneestä kuningaskunnasta vuonna 1957, maan sulttaanineuvosto valitsi Tuanku Abdul Rahmanin maan ensimmäiseksi kuninkaaksi. Ennen valintaansa hän oli ollut Negeri Sembilanin hallitsija 24 vuotta.
Mamman vallan alla (vuoden 1916 elokuva)

Mamman vallan alla (; Yhdysvalloissa myös nimikkeenä "The Matrimoniac") on vuonna 1916 ensi-iltansa saanut Paul Powellin ohjaama yhdysvaltalainen mykkä komediaelokuva, jonka pääosissa ovat Douglas Fairbanks ja Constance Talmadge.
"Mamman vallan alla" perustuu Octavus Roy Cohenin ja J. U. Giesyn tarinaan, jonka pohjalta John Emerson ja Anita Loos laativat elokuvan käsikirjoituksen. Elokuvan tuottajana oli D. W. Griffith ja kuvaajana tuleva ohjaaja Victor Fleming. Elokuvan tuotantoyhtiönä oli Fine Arts Film Company ja levittäjäyhtiönä Triangle Distributing. Elokuva alun perin piti olla vain kahden kelan eli 20:n minuutin pituinen, mutta elokuvan juonta pidennettiin 50:een minuuttiin asti.
"Mamman vallan alla" sai Yhdysvaltain ensi-iltansa New Yorkissa 3. joulukuuta vuonna 1916. Yhdysvaltain maanlaajuinen ensi-ilta oli 16. joulukuuta. Elokuvasta on säilynyt kokonainen kopio nykypäivään asti, ja elokuva on julkaistu VHS:lle ja DVD:lle. DVD-julkaisu julkaistiin vuonna 2008. DVD-julkaisussa elokuvan pituus on 46 minuuttia.
Ruotsin valtiopäivävaalit 2014

Ruotsin valtiopäivävaalit 2014 järjestettiin 14. syyskuuta 2014. Vaaleissa valittiin edustajat valtiopäiville. Oppositiossa olleet punavihreät puolueet (sosiaalidemokraatit, ympäristöpuolue ja vasemmistopuolue) saivat yhteensä 43,6 prosenttia äänistä. Kahdeksan vuotta hallitusvastuussa ollut porvariallianssin (maltilliset, keskusta, kansanpuolue ja kristillisdemokraatit) osuus äänistä jäi 39,4 prosenttiin. Sosiaalidemokraatit säilyivät suurimpana puolueena, saaden 31,0 prosenttia äänistä. Ruotsidemokraatit lisäsivät eniten kannatustaan, 5,7 prosentista 12,9 prosenttiin. Äänestysprosentti oli 85,8.
Tulos.
Ruotsin valtiopäivävaalien 2014 tulokset
! colspan="4" rowspan="2" style="text-align:left;"| Puolueet ja vaaliliitot
! colspan="3"| Äänet
! colspan="2"| Paikat
! width="75"| Ääniä
! width="30"|%
! width="30"|+/–
! width="30"| Paikat
! width="30"|+/–
Lähde: Valmyndigheten
Holyroodin palatsi

Holyroodhousen palatsi () eli Holyroodin palatsi () on Yhdistyneen kuningaskunnan kuningasperheen virallinen asunto heidän ollessaan Skotlannissa. Palatsi sijaitsee Edinburghin kaupungissa melko tarkalleen mailin päässä Edinburghin linnasta "Royal Mile" -nimellä tunnetun katuosuuden itäpäässä (linna sijaitsee länsipäässä). Palatsin paikalla oli vuodesta 1128 lähtien luostari. Nykyinen palatsi rakennettiin 1400-luvulla, ja se on toiminut Skotlannin kuninkaiden ja kuningattarien asuntona 1500-luvulta, ja sittemmin Yhdistyneen kuningaskunnan hallitsijoiden virallisena Skotlannin-asuntona. Palatsin yhteydessä on luostarin rauniot ja puutarha, jossa järjestetään perinteeksi muodostuneita kuninkaallisia puutarhajuhlia.
Skotlannin parlamentti sijaitsee Holyroodin palatsin vieressä. Siitä käytetään metonyymiä Holyrood.
Hisamuddin Alam Shah

Sultan Hisamuddin Alam Shah, oli Malaijan toinen kuningas ja Selangorin sulttaani. Hänet valittiin maan ensimmäisen kuninkaan Tuanku Abdul Rahmanin varamieheksi maan itsenäistyttyä vuonna 1957. Hisamuddin nousi valtaan huhtikuussa 1960 Abdul Rahmanin kuoltua. Sultan Hisamuddin on ollut maan historian lyhytaikaisin kuningas, sillä hän kuoli syyskuussa 1960, oltuaan vallassa viisi kuukautta.
Selangorin sulttaaniksi Hisamuddin nousi isänsä Sulaimanin jälkeen vuonna 1938. Toisessa maailmansodassa japanilaiset miehittivät Malaijan ja Hisamuddin jäi sotavangiksi vuonna 1942. Japanin antauduttua hän palasi sulttaaniksi vuonna 1945.
Agrínio

Agrínio (; ) on Kreikan kaupunki ja samanniminen kunta (Δήμος Αγρινίου, "Dímos Agriníou"), joka sijaitsee Aitolia-Akarnanian alueyksikössä Länsi-Kreikan alueella. Koko kunnan pinta-ala on 1 246,7 neliökilometriä ja väkiluku 94 181. Varsinaisen Agrínion kaupungin väkiluku on 46 899 (vuonna 2011).
Agrínion kaupunki sijaitsee Panaitolikón tasangolla Kreikan suurimman järven Trichonídan luoteispuolella, noin 37 kilometriä pohjoiseen Mesolóngista. Se on lähialueensa taloudellinen keskus, ja siellä toimii sekä Ioánninan että Patraksen yliopiston yksiköitä.
Historia.
Agrínio on ottanut nimensä antiikin aikaisesta Agrinionin kaupungista, joka sijaitsi sen lähellä. Lähistöllä sijaitsi myös Stratoksen kaupunki. Nykyinen kaupunki on syntynyt osmanivallan aikana, jolloin se tunnettiin nimellä "Vrachóri", turkiksi "Imbrahoar". Seutu on vanhaa tupakanviljelyaluetta. Kaupunki nimettiin uudelleen antiikin Agrinionin mukaan vuonna 1835 Kreikan itsenäistymisen jälkeen.
Nykyinen Agrínion kunta muodostui, kun Agrínio, Angelókastro, Arákynthos, Makryneía, Neápoli, Panaitolikó, Parakampýlia, Paravóla, Strátos ja Thestieís yhdistyivät vuoden 2011 alussa Kallikrates-suunnitelman mukaisesti.
Nähtävyydet ja kulttuuri.
Kaupungin nähtävyyksiin kuuluvat muun muassa kunnallinen puisto, tupakantuotannon historiaan liittyvät rakennukset sekä museot, kuten Agrínion arkeologinen museo. Stratoksen arkeologinen alue sijaitsee noin 12 kilometrin päässä kaupungista. Kaupungista on kotoisin jalkapalloseura Panetolikos FC ("Panaitolikós FC").
Kunnan osat.
Vuoden 2011 kuntauudistuksesta lähtien Agrínion kunta muodostuu kymmenestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Igoumenítsa

Igoumenítsa () on Kreikan kaupunki ja samanniminen kunta (Δήμος Ηγουμενίτσας, "Dímos Igoumenítsas"), joka sijaitsee Thesprotian alueyksikössä Epeiroksen alueella. Kaupunki on Thesprotian hallinnollinen keskus. Koko kunnan pinta-ala on 426,6 neliökilometriä ja väkiluku 25 814. Varsinaisen Igoumenítsan kaupungin väkiluku on 9 145 (vuonna 2011).
Kaupungin nähtävyyksiin lukeutuu muun muassa Igoumenítsan arkeologinen museo.
Historia.
Igoumenítsan lahden mainitsee ensimmäisenä Thukydides 400-luvulla eaa., kun korinttilaisten laivat pakenivat sinne korkyralaisia vastaan käydyn meritaistelun jälkeen. Pian tämän jälkeen karkotetut korkyralaiset linnoittivat lähialueen. Roomalaisten valloituksesta (167 eaa.) lähtien alueelle asettui maanomistajia, jotka rakensivat huviloita ja loivat asutuskeskuksen, joka säilyi 500-luvulle jaa.
Keskiajalla alue kuului Epeiroksen despotaattiin ja myöhemmin Venetsian kauppapaikkoihin. Vuonna 1479 Igoumenítsa siirtyi osmanien hallintaan. Venetsialaiset tuhosivat paikalla olleen turkkilaisen linnoituksen vuonna 1685. 1700–1800-luvuilla paikka toimi ankkuripaikkana.
1900-luvun alussa Igoumenitsa oli pieni kalastajakylä. Balkanin sotien (1912–1913) jälkeen alue liitettiin Kreikkaan. Väestö kasvoi erityisesti 1920-luvulla Vähästä-Aasiasta Kreikan ja Turkin väestönvaihdon vuoksi tulleiden evakkojen myötä. Yhteys Ioánninaan ja sataman käyttö 1930-luvulla nostivat kaupungin alueen keskukseksi, ja vuonna 1936 siitä tuli Thesprotian prefektuurin (nykyisen alueyksikön) pääkaupunki. Toisen maailmansodan aikana saksalaiset tuhosivat kaupunkia.
1950-luvulta alkoi kaupungin nykyaikainen kehitysvaihe: satamaa modernisoitiin, rakennettiin matkailupalveluja, ja Igoumenítsasta kasvoi tärkeä matkustaja- ja rahtisatama Kreikasta länteen päin. Nykyinen Igoumenítsan kunta muodostui, kun Igoumenítsa, Margaríti, Parapótamos, Pérdika ja Sývota yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Igoumenítsan kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Sérres

Sérres (; ) on Kreikan kaupunki ja samanniminen kunta (Δήμος Σερρών, "Dímos Serrón"), joka sijaitsee Sérresin alueyksikössä Keski-Makedonian alueella. Kaupunki on alueyksikkönsä hallinnollinen keskus. Koko kunnan pinta-ala on 601,5 neliökilometriä ja väkiluku 76 817. Varsinaisen Sérresin kaupungin väkiluku on 58 287 (vuonna 2011).
Nykyinen Sérresin kunta muodostui, kun Sérres, Áno Vrontoú, Kapetán Mitroúsi, Lefkónas, Oreiní ja Skoútari yhdistyivät vuoden 2011 alussa Kallikrates-suunnitelman mukaisesti.
Kaupungin nähtävyyksiin kuuluu muun muassa Sérresin arkeologinen museo.
Ilmasto.
Sérresissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 15 °C ja keskimääräinen sademäärä 470 millimetriä. Heinäkuu on lämpimin kuukausi. Silloin vuorokauden keskilämpötila on noin 26 °C. Viilein kuukausi on tammikuu, jolloin keskilämpötila on noin 5 °C. Sateisin kuukausi on marraskuu, jolloin sataa keskimäärin noin 60 millimetriä. Elokuu puolestaan on kuivin kuukausi. Silloin keskimääräinen sadanta on 21 millimetriä.
Kunnan osat.
Vuoden 2011 kuntauudistuksesta lähtien Sérresin kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Kilkís

Kilkís () on Kreikan kaupunki ja samanniminen kunta (Δήμος Κιλκίς, "Dímos Kilkís"), joka sijaitsee Kilkíksen alueyksikössä Keski-Makedonian alueella. Kaupunki on alueyksikkönsä hallinnollinen keskus. Koko kunnan pinta-ala on 1 581,2 neliökilometriä ja väkiluku 51 926. Varsinaisen Kilkíksen kaupungin väkiluku on 22 914 (vuonna 2011).
Nykyinen Kilkíksen kunta muodostui, kun Kilkís, Chérso, Doïráni, Gallikós, Kroússa, Mouriés ja Pikrolímni yhdistyivät vuoden 2011 alussa Kallikrates-suunnitelman mukaisesti.
Kaupungin nähtävyyksiin kuuluu muun muassa Kilkíksen arkeologinen museo.
Kunnan osat.
Vuoden 2011 kuntauudistuksesta lähtien Kilkíksen kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Náousa (Imathía)

Náousa () on Kreikan kaupunki ja samanniminen kunta (Δήμος Ηρωικής Πόλης Νάουσας, "Dímos Iroikís Pólis Náousas"), joka sijaitsee Imathían alueyksikössä Keski-Makedonian alueella. Koko kunnan pinta-ala on 424,9 neliökilometriä ja väkiluku 32 494. Varsinaisen Náousan kaupungin väkiluku on 18 882 (vuonna 2011).
Náousan kaupungin virallinen nimi on "Náousan sankarillinen kaupunki" (Ηρωική Πόλη της Νάουσας, "Iroikí Póli tis Náousas"), ja vastaavasti kunnan virallinen nimi kuuluu suomeksi "Náousan sankarillisen kaupungin kunta". Kunnianimi perustuu siihen, että suurin osa Náousan asukkaista kuoli verilöylyssä Kreikan vapaussodassa vuonna 1822.
Nykyinen kunta muodostui, kun Náousa, Anthémia ja Eirinoúpoli yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Náousan sankarillisen kaupungin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Livadeiá

Livadeiá (, myös "Levádeia", Λεβάδεια, tai "Leivadiá", Λειβαδιά) on Kreikan kaupunki ja samanniminen kunta (virallisesti Δήμος Λεβαδέων, "Dímos Levadéon"; harvemmin Δήμος Λιβαδειάς, "Dímos Livadeiás"), joka sijaitsee Boiotian alueyksikössä Keski-Kreikan alueella. Koko kunnan pinta-ala on 694,016 neliökilometriä ja väkiluku 31 315. Varsinaisen Livadeián kaupungin väkiluku on 21 379 (vuonna 2011).
Historia.
Antiikki.
Livadeiá on perinyt nimensä samalla paikalla sijainneelta antiikin aikaiselta Lebadeian kaupungilta. Se tunnettiin erityisesti Trofonioksen oraakkelista ja kulttipaikasta, joka kukoisti 500-luvulta eaa. ainakin 100-luvulle jaa. saakka. Oraakkelipaikasta ja pyhäköistä on tehty useita arkeologisia löytöjä.
Nykyinen kaupunki ja kunta.
Asutus Lebadeian paikalla säilyi, vaikkakin välillä taantuneena, läpi bysanttilaisen keskiajan pääasiassa kaupungin puuvillateollisuuden ja strategisen sijainnin sekä läheisen Theban eli Thívan merkityksen ansiosta. Frankki- ja katalaanivallan aikana kaupungissa oli linna. Osmanit valtasivat alueen vuonna 1458. Kreikan vapaussodan aikana kaupungissa sodittiin erityisesti vuonna 1828. Turkkilaiset vetäytyivät kaupungista vuonna 1829, minkä jälkeen asukkaat palasivat, ja kaupunki oli varhaisvaiheen itsenäisen Kreikan talouskeskuksia. Nykyisin kaupunki tunnetaan nykykreikkalaisessa nimimuodossa Livadeiá.
Nykyinen Livadeián kunta syntyi, kun Livadeiá, Chairóneia, Dávleia, Koróneia ja Kyriáki yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Livadeián kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Leena Helka

Leena Kyllikki Helka-Nystrand, kirjailijanimi Leena Helka (29. joulukuuta 1924 Rauma – 2. syyskuuta 2015) oli suomalainen suomen ja ruotsin kielellä kirjoittanut kirjailija.
Helka valmistui 1951 filosofian kandidaatiksi Helsingin yliopistosta. Hän asui Porissa ja opetti kuvaamataitoa, voimistelua ja kieliä.
Helka kirjoitti yhden romaanin, novellikokoelman, useita runokokoelmia suomen ja ruotsin kielellä ja lisäksi lasten- ja nuortenkirjoja. Ruotsinkieliset kirjansa Helka kirjoitti asuessaan 1950- ja 1960-luvuilla Ruotsissa miehensä Stig Nystrandin kanssa.
Teoksia.
Nimimerkillä "Mikko Nelimaa" (yhteinen salanimi kirjailijoille Leena Helka, Hilkka Harolin, Reijo Varpainen ja Aili Nummi):
Préveza

Préveza () on Kreikan kaupunki ja samanniminen kunta (Δήμος Πρέβεζας, "Dímos Prévezas"), joka sijaitsee Prévezan alueyksikössä Epeiroksen alueella. Kaupunki on alueyksikkönsä hallinnollinen keskus. Koko kunnan pinta-ala on 381,6 neliökilometriä ja väkiluku 31 733. Varsinaisen Prévezan kaupungin väkiluku on 19 042 (vuonna 2011).
Prévezan ja lähiseudun lentoasemana toimii Áktion lentoasema, joka sijaitsee Áktion niemellä noin neljä kilometriä kaupungista etelään.
Nykyinen Prévezan kunta muodostui, kun Préveza, Loúros ja Zálongo yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Prévezan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Thásos (kunta)

Thásos ( eli Δήμος Θάσου, "Dímos Thásou") on Kreikan kunta, joka sijaitsee Thásoksen alueyksikössä Itä-Makedonian ja Traakian alueella. Kunnan pinta-ala on 379 neliökilometriä ja väkiluku 13 770 (vuonna 2011). Kunnan kuntakeskus on Thásos eli Liménas.
Thásoksen kunta käsittää koko Thásoksen saaren. Sen lisäksi kuntaan kuuluvat pienet saaret Diapóri, Gramvoúsa, Koínyra, Panagía, Pélagos ja Thasopoúla.
Kunnan osat.
Thásoksen kunta muodostuu seuraavista kylä- ja kaupunkiyhdyskunnista ja asutuksista:
T. J. Brennan

T. J. Brennan (s. 3. huhtikuuta 1989) on yhdysvaltalainen jääkiekkoilija. Hän on pelipaikaltaan puolustaja.
Ura.
Kaudella 2006–2007 Brennan teki 16 maalia ja 25 syöttöpistettä 68 pelissä. Hänet palkittiin Raymond Lagacé Trophylla, joka annetaan QMJHL:n vuoden parhaalle tulokkaalle. Seuraavalla kaudella hän pelasi kolmessa ottelussa vähemmän, mutta teki saman määrän pisteitä ja pelasi kuusi pudotuspeliään piste per peli -tahdilla.
Buffalo Sabres varasi Brennanin toisen kierroksen ensimmäisenä pelaajana numerolla 31 . 18. huhtikuuta 2009 Brennan teki kolmivuotisen tulokassopimuksen Sabresin kanssa.
Ensimmäisen ammattilaiskautensa 2009–2010 Brennan pelasi Buffalon AHL-yhteistyöseura Portland Piratesissa. Ensimmäisen NHL-pelinsä Brennan pelasi 23. marraskuuta 2011 Boston Bruinsia vastaan. Hän teki pelissä myös ensimmäisen maalinsa. 15. maaliskuuta 2013 Brennan kaupattiin Florida Panthersiin vastineeksi viidennen kierroksen varauksesta .
16. kesäkuuta 2013 Brennan kaupattiin Panthersista Nashville Predatorsiin Bobby Butlerin tilalle. Brennan ei pelannut Predatorsissa otteluakaan ja päätyi vapaaksi agentiksi. 5. heinäkuuta 2013 hän teki yhden vuoden kaksisuuntaisen sopimuksen Toronto Maple Leafsin kanssa. Sopimuksen arvo oli 600 000 dollaria.
4. heinäkuuta 2014 Brennan teki onnistuneen Toronton farmiseura Marliesissa pelatun kauden jälkeen yksivuotisen sopimuksen New York Islandersin kanssa. Islanders myi Brennanin kuitenkin ennen kauden alkua Chicago Blackhawksiin.
Brennan aloitti kauden 2014–2015 Blackhawksin farmiseurassa Rockford IceHogsissa, kunnes Toronto Maple Leafs hankki hänet vaihdossa Spencer Abbottiin. Loppukaudesta Brennan pelasi Maple Leafsissa 6 ottelua ja farmiseura Toronto Marliesissa 19 ottelua. Kauden jälkeen Maple Leafs ja Brennan tekivät vuoden jatkosopimuksen.
Brennan oli kaudella 2015–2016 AHL:n kolmanneksi eniten pisteitä tehnyt pelaaja. Hän voitti lisäksi Marliesin sisäisen pistepörssin ja liigan puolustajien pistepörssin. Hän teki 69 ottelussa 68 pistettä, ja hänet palkittiin toistamiseen sarjan parhaalle puolustajalle annettavan Eddie Shore -palkinnon. Kauden aikana Brennan pelasi myös seitsemän ottelua Maple Leafsissa. Kauden jälkeen hän siirtyi Philadelphia Flyersiin, jonka kanssa hän teki monivuotisen sopimuksen.
Ewa Kopacz

Ewa Bożena Kopacz, syntymänimeltään Ewa Bożena Lis (s. 3. joulukuuta 1956 Skaryszew, Puola) on puolalainen poliitikko, joka toimi maansa pääministerinä syyskuusta 2014 marraskuuhun 2015 ja Kansalaisfoorumi-puolueen puheenjohtajana marraskuusta 2014 tammikuuhun 2016 saakka. Kopacz seurasi molemmissa tehtävissä Donald Tuskia, joka siirtyi Eurooppa-neuvoston puheenjohtajaksi.
Samothráki (kunta)

Samothráki () on Kreikan kylä ja samanniminen kunta (Δήμος Σαμοθράκης, "Dímos Samothrákis"), joka sijaitsee Évroksen alueyksikössä Itä-Makedonian ja Traakian alueella. Koko kunnan pinta-ala on 178,0 neliökilometriä ja väkiluku 2 859. Varsinaisen Samothrákin kylän väkiluku on 653 (vuonna 2011).
Samothrákin kunta kattaa koko Samothrákin saaren. Sen lisäksi siihen kuuluu Zouráfan eli Ladoxéran saari.
Kunnan osat.
Samothrákin kunta muodostuu seuraavista kylä- ja kaupunkiyhdyskunnista ja asutuksista:
Ithaka (kunta)

Ithaka ( eli Δήμος Ιθάκης, "Dímos Ithákis") on Kreikan kunta, joka sijaitsee Ithakan alueyksikössä Jooniansaarten alueella. Kunnan pinta-ala on 117,8 neliökilometriä ja väkiluku 3 231 (vuonna 2011). Kunnan kuntakeskus on Vathý eli Ithaka.
Ithakan kunta käsittää koko Ithakan saaren. Sen lisäksi kuntaan kuuluvat seuraavat pienemmät saaret: Arkoúdi, Átokos, Drakonéra, Karlonísi, Kounéli, Lazaréto, Lygía, Mákri, Oxeía, Pontikós, Prováti, Skartsoumponísi ja Vromónas. Niistä monet kuuluvat Ekhinadien saariryhmään.
Kunnan osat.
Ithakan kunta muodostuu seuraavista kylä- ja kaupunkiyhdyskunnista ja asutuksista:
Kefaloniá (kunta)

Kefaloniá ( eli Δήμος Κεφαλονιάς, "Dímos Kefaloniás") oli Kreikan kunta, joka sijaitsi Kefalonián alueyksikössä Jooniansaarten alueella. Kunnan pinta-ala oli 781 neliökilometriä ja väkiluku 35 801 (vuonna 2011). Kunnan kuntakeskus oli Argostóli.
Kefalonián kunta käsitti koko Kefalonián saaren. Sen lisäksi kuntaan kuuluivat seuraavat pienemmät saaret: Ápasa, Asterís, Fílippos, Giróvaris, Kalógiros, Lamprinós, Módi, Petalás, Pístros, Práso, Sofía, Sorós, Tsakalonísi ja Vardiánoi. Näistä suuri osa kuuluu Ekhinadien saariryhmään.
Kefalonián kunta syntyi, kun Argostóli, Eleiós-Prónnoi, Érisos, Leivathó, Omalá, Palikí, Pýlaros ja Sámi yhdistyivät vuoden 2011 alussa Kallikrates-suunnitelman mukaisesti. Kunta lakkautettiin ja jaettiin vuonna 2019 Kleisthenes I -suunnitelman mukaisesti kolmeksi kunnaksi, jotka ovat Argostóli, Lixoúri ja Sámi.
Kunnan osat.
Kefalonián kunta muodostui kahdeksasta kunnallisyksiköstä, jotka vastasivat Kallikrates-uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset olivat:
Renat Mamašev

Renat Abdulrašitovitš Mamašev (, s. 31. maaliskuuta 1983 Moskova) on venäläinen jääkiekkoilija, joka pelasi kaudella 2015–2016 KHL-seura HK Sotšissa.
Mamašev on pelannut koko uransa Venäjällä. New Jersey Devils kutsui hänet harjoitusleirilleen syksyllä 2014, muttei tehnyt hänen kanssaan sopimusta.
Korfu (kunta)

Korfu ( eli Δήμος Κέρκυρας, "Dímos Kérkyras") oli Kreikan kunta, joka sijaitsi Korfun alueyksikössä Jooniansaarten alueella. Kunnan pinta-ala oli 614,6 neliökilometriä ja väkiluku 102 071 (vuonna 2011). Kunnan kuntakeskus oli Korfun kaupunki.
Korfun kunta käsitti koko Korfun saaren. Sen lisäksi kuntaan kuuluivat Diapontiset saaret, mukaan lukien Ereikoússa, Mathráki, Othonoí, Diákopo, Diáplo, Plateiá ja Tracheiá, sekä saaret Lazaréto, Peristerés, Pontikonísi, Psýllos éna, Psýllos dýo ja Vído (Ptychía).
Korfun kunta muodostui, kun vanha Korfun kunta ja kunnat Achílleio, Ágios Geórgios, Esperíes, Faíakes, Kassopaía, Korissía, Lefkímmi, Meliteieís, Palaiokastrítsa, Parélioi ja Thináli sekä kyläkunnat Ereikoússa, Mathráki ja Othonoí yhdistyivät vuoden 2011 alussa Kallikrates-suunnitelman mukaisesti. Kunta lakkautettiin ja jaettiin vuonna 2019 Kleisthenes I -suunnitelman mukaisesti kolmeksi kunnaksi, jotka ovat Pohjois-Korfu, Keski-Korfu ja Diapontiset saaret sekä Etelä-Korfu.
Kunnan osat.
Korfun kunta muodostui 15 kunnallisyksiköstä, jotka vastasivat Kallikrates-uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset olivat:
Lefkas (kunta)

Lefkas (, ; eli Δήμος Λευκάδας, "Dímos Lefkádas") on Kreikan kunta, joka sijaitsee Lefkaksen alueyksikössä Jooniansaarten alueella. Kunnan pinta-ala on 335,8 neliökilometriä ja väkiluku 22 652 (vuonna 2011). Kunnan kuntakeskus on Lefkaksen kaupunki.
Lefkaksen kunta käsittää koko Lefkaksen saaren. Sen lisäksi kuntaan kuuluvat pienemmät saaret Chelóni, Formíkoula, Kálamos, Kastós, Madourí, Prasonísi ja Prováti, jotka kuuluvat Tilevoḯdes-saariryhmään, sekä Sésoulan saari.
Nykyinen Lefkaksen kunta muodostui, kun kunnat Lefkas, Apollónioi, Elloménos, Karyá ja Sfakiótes sekä kyläkunnat Kálamos ja Kastós yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Lefkaksen kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
A Pair of Silk Stockings

A Pair of Silk Stockings on vuonna 1918 ensi-iltansa saanut Walter Edwardsin ohjaama yhdysvaltalainen mykkä komediaelokuva, jonka pääosissa ovat Constance Talmadge ja Harrison Ford.
"A Pair of Silk Stockingsin" käsikirjoituksen laati Edith M. Kennedy Cyril Harcourtin näytelmän "A Pair of Silk Stockingsin" (1914) pohjalta. "A Pair of Silk Stockings" -näytelmää esitettiin Broadwaylla Little Theatressa vuodet 1914–1915, jonka aikana esityksiä kertyi 223 kappaletta. Elokuvan tuottajana oli Lewis J. Selznick, ja elokuvan tuotanto- ja levittäjäyhtiönä oli Select Pictures Corporation. "A Pair of Silk Stockings" sai Yhdysvaltain ensi-iltansa 20. heinäkuuta vuonna 1918. "A Pair of Silk Stockingsin" kokonainen kopio on säilynyt nykypäivään asti, ja elokuva on julkaistu sekä VHS:lle että DVD:lle.
Zákynthos (kunta)

Zákynthos ( eli Δήμος Ζακύνθου, "Dímos Zakýnthou") on Kreikan kunta, joka sijaitsee Zákynthoksen alueyksikössä Jooniansaarten alueella. Kunnan pinta-ala on 407,58 neliökilometriä ja väkiluku 40 759 (vuonna 2011). Kunnan kuntakeskus on Zákynthoksen kaupunki.
Zákynthoksen kunta käsittää koko Zákynthoksen saaren. Sen lisäksi kuntaan kuuluvat Strofadien saariryhmän saaret Stamfáni ja Árpyia sekä saaret Ágios Andréas, Ágios Ioánnis, Ágios Nikólaos, Ágios Sóstis, Kalonísi, Korakonísi, Marathonísi ja Mikró Nisí sekä Myzíthresin saaret.
Nykyinen Zákynthoksen kunta muodostui, kun Zákynthos, Alykés, Arkádioi, Artemisía, Elátia ja Laganás yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Zákynthoksen kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Haverön kirkko

Haverön kirkko () on Ruotsissa Ången kunnassa sijaitseva kirkkorakennus. 
Kirkko on rakennettu vuoden 1850 tienoilla samalle paikalle, jossa aikaisempi kivikirkko sijaitsi. Vanhasta kirkosta on osia nykyisessä sakaristossa. Samalla paikalla on sijainnut kirkko jo 1200-luvulla ja se on vanhin dokumentoitu kirkon paikka Norrlandissa.
Päätös kirkon rakentamisesta tehtiin vuonna 1835. Piirrokset teki Theodor Engberg 1842 ja Kaarle XIV Juhana hyväksyi ne samana vuonna. Valmiina rakennus oli 1850 ja käyttöön se vihittiin 14. maaliskuuta 1852.
Kirkossa oleva puuveistos arkkienkeli Mikaelin taistelusta lohikäärmettä vastaan on tehty Kölnisä vuoden 1200 tienoilla ja se on luultavasti vanhin säilynyt Mikaelin kuva Ruotsissa. Marmorisen kastemaljan kirkkoon lahjoitti vuonna 1923 silloinen kirkkoherra P. J. Söderberg.
Rauha Knuuttila

Rauha Katri Knuuttila (o.s. "Hippi", 1. marraskuuta 1924 Nurmo – 14. toukokuuta 2014 Ilmajoki) oli suomalainen maatilan emäntä ja näytelmäkirjailija.
Näytelmien lisäksi Knuuttila kirjoitti pakinoita muun muassa "Ilkkaan, Maaseudun Tulevaisuuteen" ja "Kotilieteen" sekä "Ilmajoki-lehteen."
Rauha Knuuttila hoiti Väinö-miehensä kanssa lypsykarjatilaa Ilmajoen Munakassa. Vuonna 1974 Rauha Knuuttila valittiin Mainos-TV:n taitokilpailussa vuoden perheenemännäksi.
Paha paikka

Paha paikka () on Gillian Flynnin kirjoittama romaani, joka julkaistiin vuonna 2009. Suomeksi teos ilmestyi Maria Lyytisen kääntämänä vuonna 2014. Romaaniin perustuva elokuva "Dark Places" sai ensi-iltansa vuonna 2015.
Juoni.
Romaanin tapahtumat sijoittuvat Kansasiin. Romaanin päähenkilö on Libby Day, jonka äiti ja kaksi siskoa murhattiin hänen ollessaan 7-vuotias. Pakoon päässeen Libbyn todistuksen ansiosta hänen veljensä Ben tuomittiin teosta. 25 vuoden jälkeen murhista kiinnostunut salaseura ottaa yhteyttä Libbyyn ja pyytää Libbya auttamaan heitä tutkimaan äitinsä ja siskojensa kuolemaa. Käy ilmi, että tapahtuvat eivät ole välttämättä edenneet niin kuin Libby luuli.
Flowers in the Dirt

Flowers in the Dirt on Paul McCartneyn kahdeksas studioalbumi. Se julkaistiin 5. kesäkuuta 1989 Parlophone-levymerkillä. Sitä pidettiin McCartneyn vahvana paluuna edellisten studioalbumien kärsittyä heikoista myyntiluvuista. Albumin julkaisun jälkeen McCartney lähti ensimmäiselle maailmankiertueelleen sitten vuosina 1975-76 tehdyn Wings Over the World -kiertueen.
Suomessa albumi nousi Suomen virallisen listan sijalle 26.
Kappaleet.
A-puoli
B-puoli
Bonuskappaleet.
CD- ja kasettiversiolla
The Paul McCartney Collection -kokoelman uudelleenjulkaisuversiolla
Lord &amp; Taylor

Lord &amp; Taylor oli Yhdysvaltojen vanhin luksustavaratalojen ketju. Se ajautui konkurssiin vuonna 2020 ja toimii nyt uuden omistajan myötä verkkokauppana.
Lord &amp; Taylor toimi USA:n itärannikolla lähes vuosisadan ajan itsenäisenä yrityksenä, kunnes se yhdistyi Associated Dry Goods -yhtiön kanssa. Lord &amp; Taylor oli 2008–2019 osa Pohjois-Amerikan vanhinta yritystä, kanadalaista Hudson's Bay Companya, kunnes sen osti verkkovaatekauppa Le Tote.
Lord &amp; Taylorilla oli noin 50 myymälää USA:n itärannikolla, keskilännessä ja Floridassa. Sen tärkeimpiä kilpailijoita olivat luksustavarataloketjut Barneys New York, Neiman Marcus, Bergdorf Goodman, Bloomingdale's, sisaryritys Saks Fifth Avenue sekä Nordstrom.
Historiaa.
Englantilaiset siirtolaiset Samuel Lord ja hänen vaimonsa serkku George Washington Taylor perustivat 1826 yhteisen naisten vaateliikkeen Manhattanin Catherine Streetille. 1800-luvun mittaan liike vaihtoi osoitetta pari kertaa, kunnes siitä tuli vuonna 1914 yksi ensimmäisistä Viidennen avenuen tavarataloista. Se myös keksi ensimmäisenä somistaa yhden näyteikkunoistaan lapsia kiehtovaksi ”jouluikkunaksi”. Arkkitehtitoimisto Starrett &amp; Van Vleckin suunnittelema toimitalo nimitettiin 2007 yhdeksi New Yorkin kaupungin historiallisista maamerkeistä.
Vuonna 1946 Lord &amp; Taylor nimitti pääjohtajakseen Dorothy Shaverin. Hän oli maan ensimmäinen nainen suuren vähittäiskauppayrityksen johdossa. Hän oli tullut yrityksen palvelukseen jo 1924. Hän toi liikkeen toimintaan muun muassa Personal Shopper -konseptin. 1950-luvun lopulla Lord &amp; Taylor tuli tunnetuksi kauniista univormuihin puetuista hissitytöistään, jotka ehostettiin myymälän kosmetiikkaosastolla joka aamu. 
1970-luvulla Lord &amp; Taylor alkoi laajentua itärannikolta etelään, Atlantaan, Houstoniin ja Dallasiin. Se avasi myös neljä liikettä Illinoisin osavaltioon. 1980-luvulla perustettiin nopeaan tahtiin 11 myymälää eteläiseen Floridaan. Osa näistä ja Texasin liikkeistä kuitenkin lopetettiin 1989–1990.
1990-luvulla Lord &amp; Taylor laajeni yhä lännemmäs, Coloradon Denveriin. Kannattavuus kuitenkin heikkeni, ja vuonna 2003 lopetettiin 32 liikettä, jotka olivat edustaneet yli kolmasosaa ketjun myymäläpinta-alasta mutta vain 19 prosenttia myynnistä. Se oli osa yrityksen uutta strategiaa keskittyä jälleen varakkaimpaan asiakaskuntaan, itärannikolle ja keskilännen Chicagoon, Detroitiin ja St. Louisiin.
Loppuvuosina Lord &amp; Taylorin ydinmarkkina ulottui Virginian osavaltiosta koillisen New Hampshireen. Sen lisäksi ketjulla oli myymälöitä Chicagossa, Detroitissa ja Floridassa.
Eero Heinäkangas

Eero Juhani Mikonpoika Heinäkangas (1. helmikuuta 1799 Hauho – 18. lokakuuta 1884 Hauho) oli suomalainen 1800-luvulla elänyt talollinen ja tunnettu karhunkaataja aikana, jolloin karhusta maksettiin tapporahaa.
Hauholla Heinäkankaan kylässä Heikkilän talossa syntyneen Eero Heinäkankaan isä oli talollinen ja metsämies Mikko Heikkilä ja äiti Helena Yrjöntytär. Heinäkangas oppi paimenpoikana tuntemaan kotiseutunsa erämaat, ja saatuaan 14-vuotiaana luodikon hän ampui sillä seuraavina vuosina sekä susia että ilveksiä. Ensimmäisen karhunsa Heinäkangas kaatoi 29-vuotiaana. Hän ehti kaataa 30 vuoden aikana 73 karhua ja lisäksi susia ja ilveksiä 24 kappaletta kumpiakin. Useimmiten Heinäkangas kaatoi karhunsa yksin vain pyssy, kirves ja koirat apunaan. Heinäkangas oli myös pellonraivaaja, ja hän sai Suomen Talousseuran mitalin ansioistaan.
Eräkirjailija Onni Wetterhoff kävi haastattelemassa 84-vuotiasta Heinäkangasta ja julkaisi vuonna 1887 Heinäkankaan muistelmia "Saloilta ja vesiltä" kirjansa ensimmäisessä osassa otsikolla "Eero Juhani Heinäkangas ja hänen karhumajansa Hämeessä".
Heinäkankaan puoliso oli vuodesta 1827 Anna Maria Matintytär (k. 1862).
Koptilainen kirjaimisto

Koptilainen kirjaimisto on koptin kielen kirjoittamiseen 200-luvulla kehitetty kirjoitusjärjestelmä. Se perustuu kreikkalaiseen aakkostoon, johon lainattiin joitakin kirjaimia demoottisesta kirjaimistosta kreikan kielestä puuttuvien äänteiden esittämiseen.
1300-luvulla arabian tullessa Egyptin valtakieleksi arabialainen kirjaimisto korvasi koptilaiset kirjaimet jokapäiväisessä käytössä. Koptilaiset kristityt ovat kuitenkin säilyttäneet koptin kielen ja sen aakkoston liturgisena kielenään.
Koptilaista kirjaimistoa on koptin lisäksi käytetty andaandin, kenzin ja nobiinin kirjoittamiseen.
Aakkoset.
Seuraavat kirjaimet ovat peräisin egyptiläisestä demoottisesta kirjaimistosta:
Otto-Pekka Jurvainen

Otto-Pekka Jurvainen (s. 1. helmikuuta 1985 Helsinki) on suomalainen jalkapalloilija, joka on edustanut Veikkausliigassa HJK:ta ja HIFK:ta. Pelipaikaltaan hän on vasen laitapuolustaja tai laitalinkki.
Jurvainen pelasi junioritasolla Puistolan Urheilijoissa ja Helsingin Jalkapalloklubissa ja edusti Suomea 33:ssa poikien maaottelussa. Ensimmäiset miesten pelinsä hän pelasi Atlantis FC:ssä, jota hän edusti Kakkosessa kaudella 2003. Seuraavaksi kaudeksi Jurvainen palasi HJK:n organisaatioon. Hän pelasi edustusjoukkueessa kuusi Veikkausliigan ottelua ja kakkosjoukkue Klubi 04:ssä yhdeksän Kakkosen ottelua. Ensiesiintymisensä pääsarjatasolla Jurvainen teki 13. toukokuuta 2004, kun HJK pelasi 2–2-tasapeliin päättyneen ottelun FC KooTeePeen vieraana.
Jurvainen palasi Atlantikseen Ykkösen kaudeksi 2005, ja kauden 2006 hän pelasi Kakkosta Käpylän Pallossa. Kaudeksi 2007 Jurvainen siirtyi Ykkösen PK-35:een, jossa hän on pelannut siitä lähtien.
Jurvainen on pelannut myös futsalia aina pääsarja- ja maajoukkuetasolla asti. Hän on pelannut Suomen futsalmaajoukkueessa viisi ottelua, joissa hän on tehnyt yhden maalin. Futsal-liigaa Jurvainen on pelannut Vantaan Veturissa.
Moro-konflikti

Moro-konflikti oli Filippiinien hallituksen ja islaminuskoisten morojen välinen konflikti vuosina 1969–2014. Konflikti rajoittui pääasissa morojen asuttamalle Mindanaon saarelle, jonka itsenäisyyttä he ajoivat. Hallitus ja merkittävin kapinallisryhmittymä solmivat vuonna 2014 rauhansopimuksen, jonka myötä saari sai laajemman autonomian.
Tausta.
Arabit saavuttivat Filippiinit 1300-luvulla, ja saariston eteläosa kääntyi hiljalleen islamiin. Filippiineistä tuli Espanjan siirtokunta 1500-luvulla ja saarten väestö käännytettiin katolisiksi. Ainoastaan Mindanao säilyi islamilaisena ja espanjalaiset antoivat muslimiväestölle nimen moros. Espanjalaisilla oli vaikeuksia saada moroja hallintaan, ja Mindanaon hallinnasta taisteltiin siirtomaa-ajan loppuun saakka. Filippiinien siirryttyä Yhdysvalloille 1899 morot jatkoivat kapinointia.
Konflikti.
Vuonna 1968 Filippiinien presidentti Ferdinand Marcos määräsi 68 armeijan muslimisotilasta teloitettavaksi, sillä hän pelkäsi heidän aloittavan kapinan keskushallintoa vastaan. Tästä suivaantuneen muslimit perustivat vuonna 1969 Moron kansallisen vapautusrintaman, jonka tavoitteeksi tuli Mindanaon itsenäistyminen. Vapautusrintama aloitti samana vuonna aseellisen konfliktin keskushallintoa vastaan. Saarella oli ollut jo aiemminkin yhteenottoja muslimien ja kristittyjen välillä ja kiistat koskivat myös luonnonvaroja ja sosiaalista epätasa-arvoa.
Vuonna 1974 Jolo käytännössä poltettiin taisteluissa maan tasalle, mikä herätti kansainvälistä huomiota. Hallitus myöntyi neuvottelemaan morojen kanssa 1976, ja neuvotteluissa luvattiin antaa Mindanaon hallintoalueille autonomiaa. Presidentti Marcos perui kuitenkin lupaukset, mikä suututti moroja entisestään. Seuraavana vuonna vapautusrintaman radikaali siipi erosi ja perusti Moron islamilaisen vapautusrintaman, jonka tavoitteena oli perustaa islamilainen valtio Mindanaolle.
Marcosin syrjäyttämisen jälkeen 1986 uusi presidentti Corazon Aquino aloitti nopeasti neuvottelut kansallisen vapautusrintaman kanssa. Neuvottelujen seurauksena osaan Mindanaosta perustettiin autonominen alue. 1990-luvun alussa saarelle syntyi uusia radikaaleja kapinallisryhmittymiä, joista merkittävimmät olivat Abu Sayyaf ja Jemaah Islamiyah. Presidentti Fidel Ramos solmi pitkien neuvotteluiden jälkeen rauhansopimuksen kansallisen vapautusrintaman kanssa 1996. Sopimuksen mukaisesti autonomisen alueen päätäntävaltaa lisättiin ja vapautusrintama laski aseensa. Islamilainen vapautusrintama jatkoi kuitenkin taisteluita.
Islamilaisen vapautusrintaman kanssa päästiin neuvotteluihin vasta 2000-luvulla. Vuonna 2003 sovittiin tulitauosta, joka ei kuitenkaan kestänyt kauaa. Rauhankeskustelut kuitenkin jatkuivat ja vuonna 2012 aloitettiin lopulliset neuvottelut rauhasta ja uuden autonomisen alueen perustamisesta. Sopimuksen tekemiseen meni kaksi vuotta ja vuonna 2014 islamilainen vapautusrintama suostui laskemaan aseensa. Pienemmät kapinallisryhmät eivät kuitenkaan allekirjoittaneet sopimusta ja ovat vannoneet jatkavansa taisteluita.
Newburnin taistelu

Newburnin taistelu käytiin toisessa piispojen sodassa 28. elokuuta 1640. Taistelussa Alexander Leslien johtamat presbyteerien liiton skotit voittivat Edward Conwayn johtamat englantilaiset, mikä johti myös lopulta koko sodan loppuun. 
Tausta.
Skotlanti ja Englanti olivat vuodesta 1603 jakaneet saman kuninkaan. Niillä oli kuitenkin erilliset armeijat, parlamentit, lait ja kirkko. Näistä jälkimmäinen johti kahteen piispasotaan vuosina 1639 ja 1640. Kaarle I yritti ajaa omia uskonnollisia näkemyksiään, joihin ei Skotlannissa kuitenkaan taivuttu. Vuonna 1639 nämä johtivat yhteenottoihin maiden välillä. Satunnaiset yhteenotot johtivat pattitilanteeseen,mutta kahakat jatkuivat taas vuonna 1640. Skotlanti kokosi kasaan 25 000 miehen armeijan, jota johti palkkasoturi Alexander Leslie. Skotit lähtivät kohti Newcastle upon Tyneä, jonne oli tarkoitus hyökätä sen linnoitusten eteläpuolelta, jossa ne olivat heikoimmat. Tämä vaati Tynejoen ylityksen, joka täytyi tehdä Newburnin kylän kahlaamon kohdalla. Skotit saapuivat paikalle 27. elokuuta ja huomasivat englantilaisten olevan puolustusasemissa kahlaamon toisella puolella. Englantilaisia oli noin 6 000 ja heitä johti Edward Conway. 
Taistelu.
27. päivän yönä englantilaisten jalkaväki oli asemissaan ja ratsuväki leiriytyneenä näiden taakse. Leslie lähetti näitä häiritsemään osastoja samalla kun hän toi yhdeksän tykkiä asemiin kahlaamolle. Yksi kevyt tykki nostettiin Newburnin kirkon torniin, josta saattoi ampua englantilaisen jalkaväen asemiin miltei kirjaimellisesti suoraan näiden päälle. Tykit aloittivat tulituksensa aamulla ja niiden suojaamina skottien jalka- ja ratsuväki rynnäköi kahlaamon yli. Englantilaisten jalkaväki ei edes yrittänyt taistella, vaan pakeni paikalta. Skotit lähtivät näiden perään, mutta tällöin he saivat vastaansa englantilaisten ratsuväen. Englantilaisten onnistuikin aiheuttaa tappioita skottien jalkaväelle, mutta ratsuväkikin pakeni skottien ratsuväen tehtyä vastahyökkäyksen ja taistelun osoittauduttua toivottomaksi.
Seuraukset.
Hävittyään taistelun englantilaiset vetäytyivät etelään ja skotit marssivat Newcastleen. Kaupunki ei tehnyt juurikaan vastarintaa vaan antautui 30. elokuuta. Muutama viikko tätä myöhemmin skotit allekirjoittivat Kaarle I:n kanssa sopimuksen, jolla uskonnollinen kiista annettiin Englannin parlamentin ratkaistavaksi. Marraskuussa kokoontunut parlamentti kieltäytyi enää rahoittamasta Kaarle I:n sotaa skotteja vastaan ja antoi näiden hallita omaa kirkkoaan tahtonsa mukaan. Parlamentin myöhemmät lisävaatimukset johtivat sittemmin Englannin sisällissotaan, Kaarle I:n teloitukseen ja Oliver Cromwellin tasavaltaan.
Tourville-luokka

Tourville-luokka (tyyppi F67) oli Ranskan laivaston kolmen sukellusveneentorjuntafregatin muodostama alusluokka. Alusten aseistuksena olevat merimaaliohjukset ja Crotale-ilmatorjuntaohjukset mahdollistivat kuitenkin muutkin tehtävät.
Vuosina 1994-1996 "Tourville" ja "De Grasse" modernisoitiin SLASM-sukellusveneentorjuntajärjestelmällä sekä aktiivisella erittäin matalalla taajuudella toimivalla VLF-kaikuluotaimella.
Suunnittelu.
Luokan alukset olivat suurennettuja versioita Aconit-luokan fregateista (tyyppi F65). Niiden propulsiojärjestelmänä oli kaksiakselinen höyryturbiinikoneisto. Ne oli varustettu kahden Lynx WG13 -helikopterin vaatimilla tiloilla. Luokka oli ensimmäinen, joka varustettiin laivakäyttöön suunnitelluin Crotale-ohjuksin. Malafon-järjestelmä asennettiin rakennettaessa, mutta se poistettiin 1980-luvun lopun modernisointien yhteydessä.
Sokerimaissi

Sokerimaissi ("Zea mays" var. "saccharata" tai "Zea mays" Saccharata-Ryhmä) on maissin eli viljamaissin muunnos tai viljelylajikkeiden ryhmä. Sokerimaissi on ihmisravinnoksi soveltuva viljelymuunnos, jolla on makeat vihannesten tapaan käytettävät tähkät. Sokerimaissi vaatii lämpöä, ja sato onnistuu Etelä-Suomessa lämpimänä kesänä. Sokerimaissin sadon onnistuminen pohjoisessa lyhyen kasvukauden Suomessa on epävarmaa, ja viljely rajoittuu vain Etelä-Suomeen, ja sadon onnistuminen vaatii keskimääräistä paremman kesän. Katteet ja kausimuovihuone sekä taimien esikasvatus auttavat. Sokerimaissia voidaan valmistaa vedessä keittämällä tai esimerkiksi kevyesti grillaamalla. Sokerimaissi on yksi ainesosa herne-maissi-paprika-pakasteissa.
La Fayette -luokka

La Fayette -luokka on Ranskan merivoimien DCNS:n valmistamien keveiden monikäyttöisten fregattien muodostama alusluokka. Hieman muutettuna alustyyppi on käytössä myös Saudi-Arabian, Singaporen ja Taiwanin laivastoilla. Luokan aluksia pidetään häiveteknologiaa hyödyntävinä, koska niiden tutkaheijastusta on pyritty vähentämään tavanomaisesta poikkeavalla tasaisella, erilaisia kulmia tuottavilla kansirakenteella, joissa on lisäksi käytetty tutkaheijastusta vähentäviä materiaaleja kuten komposiitteja.
Alukset.
Kolme ensimmäistä alusta tilattiin heinäkuussa 1988 ja loput kolme 1992. "Ronarc'hin" (runkonumero F715) tilaus peruutettiin 1996.
Kangding-luokka.
Elokuussa 1991 Thomson-CSF ja taiwanilainen China Shipbuilding Corporation allekirjoittivat sopimuksen kuuden Kangding-luokan aluksen rakentamisesta Lorientin telakalla. Ne valmistettiin 1993-1998. Aluksissa oli La Fayette-luokan runko ja propulsiojärjestelmä, mutta kansirakenteita oli muutettu. Lisäksi niiden ase- ja elektroniikkajärjestelmät olivat erilaiset.
Al Riyadh -luokka.
Saudi-Arabian hallinto tilasi Sawari 2 -ohjelmassa kolme Al Riyadh -luokan alusta, jotka olivat hieman suurennettuja La Fayette -luokan aluksia. Ne valmistettiin 1999-2004 Lorientissa. Alusten Crotale-järjestelmät oli korvattu Aster-järjestelmällä ja siihen liittyvällä Arabel-tutkalla.
Formidable-luokka.
Maaliskuussa 2000 Singapore tilasi kuusi pienennettyä La Fayette -luokan alusta. Niistä ainoastaan ensimmäinen valmistettiin 2002-2007 Lorientissa ja loput Singaporessa. Kaksi viimeistä valmistuivat alkuvuodesta 2009. Alusten aseistuksena olivat Aster-ohjukset ja niiden 100 millimetrin tykki oli korvattu OTO 76 mm Super Rapid -tykillä sekä MM40 Exocet -merimaaliohjukset yhdysvaltalaisen Boeingin valmistamalla Harpoon-järjestelmällä.
Der Knochenmann

Der Knochenmann ("Kananlihalla") on Wolfgang Murnbergerin ohjaama rikoselokuva vuodelta 2009.
Elokuva on kolmas osa Wolf Haasin romaaneihin perustuvasta trilogiasta, jonka kaksi ensimmäistä osaa ovat "Komm, süsser Tod" (2000, "Tule, suloinen kuolema"), "Silentium" (2004). Se on edeltäjiensä tavoin musta komedia. Kukin elokuva on juonellisesti itsenäinen teos.
Elokuvan tarinassa Wienin poliisista pois potkittu yksityisetsivä Simon Brenner lähtee vuoristoon autovelan perintämatkalle ja törmää julmaan murhasarjaan, jota hän ryhtyy selvittämään.
Elokuva sai vuonna 2010 Romy-palkinnon parhaasta käsikirjoituksesta.
Elokuva on esitetty Suomessa Espoo Cinéssa. Yleisradio esittää sen syksyllä 2014.